Brød og roser
Store norske leksikon,Samfunn,Inkludering og rettigheter,Likestilling og diskriminering,Kvinnebevegelse,Kvinnebevegelsen i Norge
Brød og roser var en norsk, svært radikal og samfunnskritisk kvinneorganisasjon som ble stiftet i 1976 av en gruppe utbrytere fra Kvinnefronten.
Brød og Roser var landsdekkende, og fanesakene var kvinners økonomiske frigjøring (brød) og utvikling av frihet, kjærlighet og solidaritet (roser). På handlingsprogrammet deres stod blant annet kampen om selvbestemt abort, kvinners rett til lønnet arbeid samt tilgang til gratis barnehageplasser til alle barn. Medlemmenes politiske syn varierte, men felles var overbevisningen om at det kapitalistiske samfunnet var uforenlig med kvinners frigjøring.Organisasjonsaktiviteten dabbet av i begynnelsen av 1980-årene, og rundt 1985 ble organisasjonen lagt ned i det stille. Les mer i Store norske leksikon Nyfeministene